《游钟山和同寅潘应昌韵二首 其一》
明代·黄仲昭

红尘十载走金陵，偶共寻幽适性灵。山色自应千古在，人生能性几回经。

苍松栖鹤看尤好，碧涧潜蛟饮觉腥。一段风烟堪入画，谁言蓬岛隔穷溟。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。